มีแผลเหมือนตุ่มในสะดือแล้วเลือดไหลออกมาเจ็บที่แผลอยสกรู้ว่าจะหายไหมแล้วเป็นอะำรมากรึเปล่า
สวัสดีค่ะ หากมีแผลในสะดือ ไม่ว่าจะเกิดจากสาเหตุอะไร เช่น การถูกของแหลมทิ่มตำ ถูกแมลงกัด การเกาจนเกิดแผล เป็นต้น ก็ควรดูแลเหมือนบบาดแผลตามผิวหนังทั่วไป ได้แก่ การเช็ดทำความสะอาดด้วยน้ำเกลือทุกวัน โดยอาจใช้ไม้พันสำลีชุบน้ำเกลือสำหรับล้างแผลเช็ดทำความสะอาด และระวังหลีกเลี่ยงไม่ให้แผลโดนน้ำ ไม่ไปแคะ แกะ เกาแผล และเมื่อแผลเกิดสะเก็ดขึ้นแล้ว ก็ไม่ควรไปแกะออก หากได้ไปแกะออก ก็อาจทำให้เกิดเลือดไหลได้ ซึ่งการดูแลคือการเช็ดทำความสะอาดด้วยน้ำเกลือเช่นกัน และใช้ผ้าก๊อซหรือผ้าสะอาดปิดยาดแผลไว้ แต่หากแผลเกิดอาการบวมแดงและปวด แสดงว่าอาจเกิดการติดเชื้อ ในกรณีนี้ ควรไปพบแพทย์เพื่อให้การดูแลบาดแผลและทานยาปฏิชีวนะค่ะแต่หากแผลที่สะดือหายแล้ว แต่ได้มีน้ำซึมออกจาสะดือเรื่อยๆ อาจเกิดจากสาเหตุอื่นๆ เช่น- มีภาวะปัสสาวะรั่วออกทางสะดือ (Patent Urachus) ตามปกติท่อสะดือที่ต่อระหว่างกระเพาะปัสสาวะกับสะดือจะปิดลงสนิทหลังเราเกิด แต่ในบางกรณีที่ผู้ป่วยมีท่อสะดือที่เปิดออก จะทำให้เกิดการการรั่วไหลของน้ำปัสสาวะที่ส่งกลิ่นเหม็น และมีโอกาสติดเชื้ออักเสบได้บ่อยๆ- มีซีสต์ในสายสะดือ (urachal cyst) เป็นการเกิดซีสต์หรือถุงน้ำขึ้นในท่อสะดือที่ไม่ได้ปิดสนิทตั้งแต่หลังเกิดมา ทำให้อาจมีของเหลวสะสมอยู่กลายเป็นถุงน้ำในท่อสะดือจนอาจเกิดการติดเชื้อได้ ซึ่งอาจมีของเหลวสีขุ่นหรือมีเลือดปนไหลออกมาจากสะดือร่วมกับอาการสะดือเหม็น